9. การจัดการ

(1) โครงสร้างการจัดการ

โครงสร้างกรรมการบริษัทฯ ประกอบด้วยคณะกรรมการทั้งหมด 3 ชุด คือ คณะกรรมการบริษัท
คณะกรรมการบริหาร และคณะกรรมการตรวจสอบ ดังรายชื่อต่อไปนี้

คณะกรรมการบริษัท

1. นายอึ้ง กวง มิ้ง ประธานกรรมการ

Mr. Ng, Kong-Meng (James) Chairman

2. นายหวัง หมิง เจิ้ง รองประธานกรรมการ

Mr. Wang, Ming-Cheng (Stronger) Vice Chairman

3. นายชู ชี หยวน กรรมการ

Mr. Chu, Chih-Yuan (Roger) Director

4. นายอนุสรณ์ มุทราอิศ กรรมการ

Mr. Anusorn Muttaraid Director

5. นางสาวนิรมล ตันติพูนธรรม กรรมการ

Ms. Niramol Tantipuntum Director

6. นางวัธนี พรรณเชษฐ์ กรรมการอิสระ

Mrs. Wattanee Phanachet Independent Director

7. นายฉู ลู่ เป่า กรรมการอิสระ

Mr. Hsu, Lu-Pao Independent Director

8. นายวุฒิชัย กปิลกาญจน์ กรรมการอิสระ

Mr. Vudtechai Kapilakanchana Independent Director

ข้อมูลของคณะกรรมการโปรดดูเอกสารแนบท้าย

คณะกรรมการบริหาร

1. นายหวัง หมิง เจิ้ง ประธานกรรมการบริหาร

Mr. Wang, Ming-Cheng (Stronger) Executive Committee Chairman

2. นายอนุสรณ์ มุทราอิศ กรรมการบริหาร

Mr. Anusorn Muttaraid Executive Committee Member

3. นางสาวนิรมล ตันติพูนธรรม กรรมการบริหาร

Ms. Niramol Tantipuntum Executive Committee Member

4. นายหยู เป๋อ เหวิน กรรมการบริหาร

Mr. Yu, Po-Wen (Beau) Executive Committee Member

5. นายวิชัย ศักดิ์สุริยา กรรมการบริหาร

Mr. Vichai Saksuriya Executive Committee Member

ข้อมูลของคณะกรรมการบริหารโปรดดูเอกสารแนบท้าย

คณะกรรมการการตรวจสอบ

1. นางวัธนี พรรณเชษฐ์ ประธานกรรมการตรวจสอบ

Mrs. Wattanee Phanachet Audit Committee Chairman

2. นายฉู ลู่ เป่า กรรมการตรวจสอบ

Mr. Hsu, Lu-Pao Audit Committee Member

3. นายวุฒิชัย กปิลกาญจน์ กรรมการตรวจสอบ

Mr. Vudtechai Kapilakanchana Audit Committee Member

ข้อมูลของคณะกรรมการตรวจสอบโปรดดูเอกสารแนบท้าย

(a) วิธีการลงนามผูกพันบริษัท

ชื่อและจำนวนกรรมการซึ่งมีอำนาจลงลายมือชื่อแทนบริษัทฯ คือ นายอึ้ง กวง มิ้ง ประธานกรรมการ
ลงลายมือชื่อร่วมกับ นายหวัง หมิง เจิ้ง รองประธานกรรมการ
รวมเป็นสองคนและประทับตราสำคัญของบริษัทฯ หรือ นายอึ้ง กวง มิ้ง ประธานกรรมการ หรือ
นายหวัง หมิง เจิ้ง รองประธานกรรมการคนใดคนหนึ่งลงลายมือชื่อร่วมกับนายอนุสรณ์ มุทราอิศ
หรือ นางสาวนิรมล ตันติพูนธรรม รวมเป็นสองคน และประทับตราสำคัญของบริษัทฯ

(2 ) ผู้บริหาร

+---------------------------------+------------------------------------+
| รายชื่อ                           | ตำแหน่ง                             |
+---------------------------------+------------------------------------+
| 1. นายอึ้ง กวง มิ้ง (Ng, Kong Meng) | ประธานกรรมการบริษัท/ประธานบริหาร      |
+---------------------------------+------------------------------------+
| 2. นายหวัง หมิง เจิ้ง (Wang Ming    | รองประธานกรรมการบริษัท               |
| Cheng)                          | /รองประธานบริหาร/ประธานกรรมการบริหาร |
+---------------------------------+------------------------------------+
| 3. นางศศิธร โพธิ์พุทธชัย             | ผู้จัดการฝ่ายตรวจ                      |
|                                 | สอบภายใน/เลขานุการคณะกรรมการตรวจสอบ |
| (Sasithorn Phoputtachai)        |                                    |
+---------------------------------+------------------------------------+
| 4. นายกัน คิม เชา (Gan Kim Chau)  | ผู้จัดการโรงงานมอนิเตอร์                |
+---------------------------------+------------------------------------+
| 5. นายซิม กุย เกียง (Sim Kuik      | ผู้จัดการโรงงานสวิตช์ชิ่ง เพาเวอร์ ซัพพลาย  |
| Keong)                          |                                    |
+---------------------------------+------------------------------------+
| 6. นายวิชัย ศักดิ์สุริยา (Vichai       | ผู้จัดการโรงงานอแดปเตอร์/กรรมการบริหาร  |
| Saksuriya)                      |                                    |
+---------------------------------+------------------------------------+
| 7. นายเถียน ชุน อี้ (Tien Tsun-I)   | ผู้จัดการโรงงานอีเอ็มไอ ฟิวเตอร์          |
+---------------------------------+------------------------------------+
| 8. นายมานะ แซ่ตั้ง (Mana Saetang)  | ผู้จัดการโรงงานแมกเนติก                |
+---------------------------------+------------------------------------+
| 9. นายอนุสรณ์ มุทราอิศ              | กรรมการบริษัท/กรรมการบริหาร/          |
|                                 |                                    |
| (Anusorn Muttaraid)             | ผู้จัดการฝ่ายบริหารทรัพยากรบุคคล          |
+---------------------------------+------------------------------------+
| 10. นายหยู เป๋อ เหวิน (Yu Po-Wen)  | ผู้อำนวยการฝ่ายการเงิน/กรรมการบริหาร    |
+---------------------------------+------------------------------------+
| 11. น.ส. หงู เหม่ย อิง (Wu Mei     | ผู้จัดการฝ่ายจัดการด้านการตลาด           |
| Ying)                           |                                    |
+---------------------------------+------------------------------------+
| 12. นายเสรี ศรีสดใส (Saree        | ผู้จัดการฝ่ายพัฒนาอุตสาหกรรม             |
| Srisodsai)                      |                                    |
+---------------------------------+------------------------------------+
| ประวัติและ                        |                                    |
| รายละเอียดของคณะกรรมการและผู้บริหาร |                                    |
| โปรดดูในเอกสารแนบ 1              |                                    |
+---------------------------------+------------------------------------+
|                                 |                                    |
+---------------------------------+------------------------------------+

การสรรหากรรมการ และ ผู้บริหาร

- คณะกรรมการจะเป็นผู้คัดเลือกกรรมการและเสนอชื่อให้ที่ประชุมผู้ถือหุ้นพิจารณาอนุมัติ
ทั้งนี้จะต้องได้รับคะแนนเสียงเห็นชอบเกินกว่ากึ่งหนึ่งของจำนวนเสียงทั้งหมดของผู้ถือหุ้น
ซึ่งมาประชุมและมีสิทธิออกเสียง ส่วนการคัดเลือกผู้บริหารนั้น คณะกรรมการจะเป็นผู้พิจารณาอนุมัติ

โครงสร้างการจัดการ

[]

(b) อำนาจหน้าที่ของคณะกรรมการแต่ละชุดเป็นไปตามกฎของกระทรวงพาณิชย์

(3) ค่าตอบแทนผู้บริหาร

 ( ณ วันที่ 31 ธันวาคม 2543)

+-----------------------------------------------------+----------------+
| กรรมการ/ผู้บริหาร                                      | บาท            |
+-----------------------------------------------------+----------------+
| - ค่าตอบแทนรวมของกรรมการบริษัท 8 ราย                   | 2,096,000      |
+-----------------------------------------------------+----------------+
| -   ค่าตอบแทนรวมของกรรมการบริหารและผู้บริหาร             | 15,752,448     |
|                                                     |                |
|  12 ราย                                             |                |
+-----------------------------------------------------+----------------+
|                                                     |                |
+-----------------------------------------------------+----------------+

ค่าตอบแทนรวมของกรรมการ กรรมการบริหารและผู้บริหารนี้ประกอบด้วยเงินเดือน เงินรางวัล
และเบี้ยประชุมกรรมการอิสระ

(4) การกำกับดูแลกิจการ 

คณะกรรมการบริษัทมีการปฏิบัติตามข้อพึงปฎิบัติที่ดีสำหรับกรรมการบริษัทจดทะเบียนที่เป็นไปตามแนวทางของตลาดหลักทรัพย์

(5) การดูแลเรื่องการใช้ข้อมูลภายใน

บริษัทฯ
มีนโยบายจำกัดการใช้ข้อมูลภายในให้อยู่ในวงเฉพาะผู้บริหารระดับกลางถึงสูงที่เกี่ยวข้องภายในแผนกหรือโรงงานเท่านั้น
สำหรับงบการเงินที่ได้รับการตรวจสอบแล้วนั้น
จะถูกเก็บรักษาไว้ที่ผู้บริหารระดับสูงของสำนักประธานกรรมการและแผนกบัญชีและการเงิน
ทั้งก่อนและหลังการประกาศสู่สาธารณชนผ่านทางตลาดหลักทรัพย์แห่งประเทศไทย
ข้อมูลที่เป็นความลับอื่นๆ ของบริษัทฯ ในส่วนของการดำเนินงานในช่วงเวลานั้นๆ
จะมีการจัดประชุมเพื่อพิจารณา
แก้ไขและปรับปรุงเฉพาะระดับผู้จัดการแผนกและผู้จัดการโรงงานขึ้นไปเท่านั้น ในช่วง 5 ปีที่ผ่านมา
หลังจากที่บริษัทฯ เข้าจดทะเบียนกับตลาดหลักทรัพย์แห่งประเทศไทย บริษัทฯ
ไม่เคยประสบกับปัญหาการรั่วไหลของข้อมูลภายในเลย เนื่องจากบริษัทฯ มีนโยบายเข้มงวดในการนี้
อีกทั้งได้รับความร่วมมืออย่างดีเยี่ยมจากผู้บริหารระดับสูงทุกท่าน
หากเกิดกรณีการใช้ข้อมูลภายในไปในทางที่ไม่สมควร ฝ่ายบริหารจะมีบทลงโทษบุคคลผู้นั้น
ในการพิจารณาผลงานเพื่อจัดสรรส่วนแบ่งกำไรของผู้บริหาร ณ สิ้นปี
และสืบเนื่องจากวัฒนธรรมขององค์กรเอง
บุคคลผู้ซึ่งกระทำความผิดจะไม่ได้รับการยอมรับและเป็นที่รังเกียจของผู้ร่วมงาน
ส่งผลทำให้ไม่ได้รับความร่วมมือใดๆ ทั้งจากผู้ร่วมงานและจากกลุ่มบริษัทเดลต้าทั้งหมด
อันถือว่าเป็นบทลงโทษซึ่งรุนแรงที่สุดที่บุคคลผู้หนึ่งจะพึงได้รับ

(6) บุคลากร

การพัฒนาของฝ่ายบริหารและทรัพยากรบุคคลยังเป็นไปอย่างต่อเนื่องเพื่อให้สอดคล้องและรองรับการพัฒนาของบริษัทที่มีอัตราการเจริญเติบโตกว่า
20 % ทั้งด้านการบริหารงานบุคคลและการประสานงานกับหน่วยราชการต่าง ๆ

ฝ่ายบริหารได้เสนอแนะและเปลี่ยนแปลงขั้นตอนการผลิตให้สอดคล้องกับกฏหมายและระเบียบของสำนักงานส่งเสริมการลงทุน
โดยได้ทำเรื่องขอยุบบัตรส่งเสริมบางบัตรเพื่อเปลี่ยนสภาพจากการผลิตเพื่อจำหน่ายมาเป็นการผลิตเพื่อใช้เอง
และได้ยื่นขอรับบัตรใหม่อีกหลายบัตร เพื่อให้เป็นไปตามนโยบายการขยายตัวของบริษัทฯ
ปัจจุบันบริษัทฯ ยังได้สิทธิการส่งเสริมการลงทุนของผลิตภัณฑ์เพื่อจัดจำหน่ายทุกตัวไม่น้อยกว่า 2 ปี

ด้านการบริหารงานบุคคลหรือฝ่ายบุคคล ได้ทำการรับสมัครพนักงานเพิ่มขึ้นเป็นจำนวนมาก
ประกอบกับบริษัทฯ ได้ประสบความสำเร็จอย่างสูงในหลายปีที่ผ่านมา จนอยู่ในกลุ่มผู้มีกำไรสูงสุด
จึงได้รับความนิยมจากบุคคลทั่วไปมากขึ้น ฝ่ายบุคคลจึงได้ทำการศึกษาเงินเดือนของตลาด
และได้กำหนดให้รายได้ของพนักงานอยู่ในแนวหน้าของตลาด
ถึงแม้การจ่ายเงินเดือนจะอยู่ในรูปแบบที่ต่ำกว่า
แต่ก็จะมีเงินปันผลที่เกิดขึ้นจากกำไรมาเป็นตัวชดเชยให้รายได้ทั้งปีสูงกว่าตลาดโดยเฉลี่ย
นอกจากนี้ยังได้นำระบบ “Promotion”
มาใช้อย่างเต็มที่เพื่อให้คนเก่งสามารถขยับโครงสร้างได้ตลอดเวลา และยังมีการ
Reorganization ทุก ๆ 4 เดือนอีกด้วย
จนทำให้อัตราการเปลี่ยนงานของพนักงานที่อยู่เดลต้าเกิน 1 ปีมีอัตราส่วนน้อยกว่า 1%
นอกจากนี้ยังได้ทำระบบ Sub Contract Worker มาใช้เพื่อให้เกิดการ Flexibility มากขึ้น
ในการผลิตที่มีอัตราการเติบโตอย่างรวดเร็ว ปัจจุบัน บริษัทฯ มีพนักงาน Sub Contract กว่า
3,000 คน

เนื่องจากพนักงานของบริษัทฯ มีจำนวนมากขึ้น ส่งผลให้สวัสดิการต่างๆ
ในปีนี้ของพนักงานก็เพิ่มขึ้นอย่างมากเช่นกัน อาทิ บริษัทฯ
ได้ทำสัญญากับโรงพยาบาลให้มีแพทย์และพยาบาลประจำที่โรงงานของบริษัทฯ ตลอด 24 ชั่วโมง
และทำสัญญาประกันสังคมกับโรงพยาบาลแห่งเดียว
ทำให้ค่าใช้จ่ายในด้านสวัสดิการของพนักงานลดลง เนื่องจากบริษัทฯ มีอำนาจในการต่อรองมากขึ้น
อันเกิดจากการใช้จำนวนพนักงานที่เพิ่มขึ้นเป็นเครื่องต่อรองนั่นเอง

ส่วนงานฝึกอบรมเป็นหน่วยงานที่มีความสำคัญ และโดดเด่นเป็นอย่างมาก บริษัทฯ
จัดให้มีการฝึกอบรมเพื่อยกระดับความสามารถของพนักงานอย่างสม่ำเสมอ ในระดับบริหารนั้น
บริษัทฯ ได้เปิดหลักสูตรเกี่ยวกับการบริหารมากมายในหลายๆ โอกาส
นอกจากนี้ยังมีการส่งพนักงานไปฝึกอบรมยังต่างประเทศอีกเป็นจำนวนมาก
เพื่อสร้างเสริมความเข้าใจในวิวัฒนาการของคู่แข่งและลูกค้า

ด้านแรงงานสัมพันธ์ บริษัทได้มีการปรับปรุงให้สหภาพแรงงาน ฝ่ายบริหาร
และฝ่ายแรงงานสัมพันธ์ร่วมมือทำงานด้วยกันอย่างมีความเข้าใจและใกล้ชิด
โดยกำหนดหลักการคิดโบนัสเป็นสูตรตายตัวจากผลกำไร นอกจากนี้
ยังได้ร่วมกันกระตุ้นพนักงานให้เพิ่มประสิทธิภาพในการผลิตเพื่อลดต้นทุนการผลิตที่ไม่จำเป็น
ทำให้พนักงานร่วมกันดำเนินงานตามแผนการของบริษัทฯ ด้วยความจริงใจเป็นหนึ่งเดียว
และสหภาพแรงงานยังได้จัดให้มีการฝึกอบรมต่างๆ โดยค่าใช้จ่ายของสหภาพฯ เอง เช่น
โครงการอบรมด้านความปลอดภัย เป็นต้น
และคณะกรรมการแรงงานสัมพันธ์ซึ่งก่อตั้งขึ้นจากกฎหมายแรงงาน ได้จัดตั้งโครงการต่างๆ
ขึ้นมากมาย เพื่อสร้างเสริมการทำงานร่วมกันอย่างเป็นน้ำหนึ่งใจเดียวกับบริษัทฯ เช่น
โครงการสหกรณ์ยูเนี่ยน ชมรมกีฬา โครงการสะสมเงินเพื่อเกษียณอายุ ร่วมกับ เอไอเอ สิ่งต่างๆ
เหล่านี้ ได้พิสูจน์ให้เห็นแล้วว่าพนักงานทุกคนของบริษัทฯ
มีความตั้งใจจริงที่จะเลือกเดลต้าเป็นที่ทำงานสุดท้ายจนถึงเกษียณอายุ
จึงได้ร่วมกันพัฒนาและสร้างรากฐานความมั่นคงให้กับบริษัทและตัวเขาเอง